de da da da da da it da zh en da fr en da da da da de nb nb da da da da da da da da da da en da en tr cy da da fr da da da da da da da de nb nb da da da da da da da da da da da da da da da en da en de fr en en de da da da da de nb nb da en da da da da da da da da da en en da da da da da uk en en en da da en sv da da en da da nb de da da da da eu nb da da da da en en da nl da en da da da da da da da en da da nb fi da da da da fr da nb zh fr sv da nb zh fr en sv en da en da nb nb nb da da da da da da da en en da da da it pl fr en da da de nb nb da da da da da en da en da da da de da da da da da da es nl da da da da de nb nb da de da da da da da da da sv nb en da da da de nb nb sv da da da en da da de de sv en pl da sv en da da it it it fr en ko cs da da da it hu pt it da de tr it en da it da it en en it fr en it da da da da fy en fr en en de da da da
søndag den 24. marts 2013
Den anden dag fandt jeg en fin stor broccoli til 7 kr. - og skønt den ikke var økologisk, blev jeg simpelthen nødt til at købe den, for den lå bare der og lokkede;-) Skøn og grøn og lige til at spise! Når jeg spiser broccoli - hvilket jeg nok gør for sjældent - bruger jeg HELE broccolien! Altså, stilk og det hele, og en broccoli rækker derved rigtig langt! Alt afhængig af hvad den skal bruges til, skræller jeg lige det yderste lag af stilken, men til denne frokost hvor jeg kogte broccolien, synes jeg ikke det var nødvendigt at skrælle den.
I mit køkken er der en stribe med sol. Og dér valgte jeg i går at indtage frokosten - siddende på gulvet på pudder og tæpper. Det var skønt og jeg blev henledt til det kommende forår og sommers picnics ;-)
Broccolien skylles og brækkes i små buketter - stilken skæres i små bidder. Herefter koges buketter og stilk i lidt saltet vand - jeg glemte at tag tid, men den må til denne ret gerne ha bid men samtidig været blevet blød! Hæld vandet fra og lad den køle et par minutter, før den hældes i en skål og moses i mindre stykker.
Tilsæt herefter skyr og hytteost, salt og peber - rør rundt og smag til. Broccoli-blandingen lægges på knækbrød (eller rugbrød, alt efter temperament), sammen med basilikumbladene. Guleroden skæres i lange stænger og serveres som tilbehør.
....og det var skønt at sidder dér i solen og nyde frokosten - måske man skulle gentage  succesen i dag ;-)
Indsendt af Unknown kl. 02.08 Ingen kommentarer:
Send med mailBlog om dette!Del via TwitterDel via FacebookDel på Pinterest
søndag den 24. februar 2013
Kikærtedeller og Store Bønne Dag
I går holdt jeg Store Bønne Dag - eller måske ikke helt så stor som jeg havde planlagt for pludselig tog tingene fart og jeg fandt mig selv midt i mine ynglings veggedeller;-)
Nu tænker du nok...."hva faen snakker hun om, er hun gået hen og blevet religiøs på sine gamle dage", men nej ikke noget nævneværdigt;-) Konceptet Store Bønne Dag har jeg adopteret fra et par af mine ynglings madskribenter nemlig Christine Bille Nielsen, Tina Scheftelowitz, der sammen har skrevet bogen Vegetarisk Vellyst.
Jeg køber en pose af hver af min ynglings bønner, sætter dem i blød i hver sin skål et døgns tid og derefter koger dem separat efter anvisningerne. Når de er færdige fryser jeg dem ned, og så har jeg bønner til den travle hverdag. Det fede ved at koge bønnerne selv, kontra at købe en dåse når der er brug for det, er at det er langt mere økonomisk, og helt ærligt smager de hjemme-kogte meget meget bedre end bønner der har ligget og søbet rundt i en eller anden mystisk væske! Det er bestemt ikke lige min kop te;-)
Der er jo rigtig mange lækre bønner og linser, men naturligvis har jeg favoriter, og en af dem er kikærten! Det er dem man bruger i falafler og hummus;-) MEN....på en lækker lørdag skal min ynglings bønne naturligvis hverken blendes til ukendelighed i en hummus eller skam koges i olie, næh den skal indgå i lækre Kikærtedeller! I denne omgang har jeg lavet en udgave hvor der også indgår lidt grøntsager i, det plejer jeg egentlig ikke at gøre, men jeg var i mit udforskende hjørne, og resultat blev rigtig godt;-)
100 g røde linser, ukogte
1 stort løg, fint hakket
130 g knold selleri, revet
Start med at veje de røde linser af og skyl dem grundigt i en si. Kog dem med en bouillonterning 15-20 minutter - de bliver nærmest til en grød. Start med 4 dl og hvis det bliver for tørt kan du putte lidt mere vand i.
Det er nu du skal huske at tænde ovnen på 175 grader, varmeluft hvis du har det og ellers lidt højere gradtal.
Bland det hele i en stor skål efterhånden som det bliver færdigt. Når du har fået blandet det hele godt sammen, kommes ægget i - rør godt rundt - og til sidst mel.
Tag en ske og lav en kugle i hånden af dejen, og tryk dem herefter flade på en bageplade beklædt med bagepapir - og så skal de have ca. 15 minutter på hver side. Man kan også vælge at stege dem på panden i olie, men vær beredt på at de suger ret meget olie - til gengæld bliver de lækre og sprøde på en anden måde end ved bagning.
Kikærtedellerne spiser jeg som tilbehør til salat, som fyld i pitabrød, som en hurtig snack hvis jeg er sulten eller på en rugbrødsmad til frokost.
Indsendt af Unknown kl. 02.10 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Aftensmad, deller, Frokost, pålæg, vegetar
torsdag den 21. februar 2013
Torsdagens hurtige linsedeller med rødbeder & kartofler
I dag kriblede mine fingre afsindig meget. Det er noget tid siden, at jeg sidst har smækket nogle linsedeller sammen, og det passede nøjagtigt med, at jeg havde en rest grønne linser i skabet, som skulle bruges.
Grønne linser har et højt indhold af protein og kostfibre og indeholder desuden B-vitaminer, og mineraler. Linser har den fordel, at man ikke behøver at sætte dem i blød inden kogning. Dog er det vigtigt at skylle dem, inden de skal bruges. Grønne linser skal koge i 30-40 minutter.
Mine linsedeller blev blandet med en rest revne rødbeder og kartofler - og så selvfølgelig krydderier.
Til farsen skal der bruges:
Ca. 200 g kogte grønne linser
1-1½ dl mel alt afhængig af konsistensen
1 spsk. sambal oelek
½ spsk. gyroskrydderi (kan købes i Tiger)
½ spsk. garam masala
Tænd ovnen, som skal stå på 200 grader, varmluft.
Linserne koges som anvist (omtrent 30-40 min). De kogte linser køles af, før de blendes sammen med hvidløg, æg, mandler, krydderierne, tomatpure, soya og mel. Konsistensen bliver lind. Tilsæt mere mel, hvis ønsket. De revne rødbeder, løg og kartofler vendes i dejen, som herefter klattes ud på en bageplade med bagepapir.
Dellerne skal have omkring 20-30 min - eller til de ser færdige ud. Bedøm selv :-)
Linsedeller er perfekte til rugbrødsmadder, burger eller som et alternativ til almindelige kødfrikadeller. Jeg plejer at spise mine deller på rugbrød med friske grøntsager og Ajvar, som er en peberfrugt relish.
Indsendt af Unknown kl. 08.52 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Aftensmad, deller, linser, pålæg, vegetar
"Hey, skal vi to ikke bare folde det her ud?
Stå med åbne arme - stå med smil - stå for skud
og ikke holde det nede og ikke pakke det ind
ikke skærme det mod regn eller sne eller vind"
Radioen er skruet godt op; Marie Key gjalder i baggrunden og det er Superlicious Sunday for vores vedkommende.
I søndags havde vi endnu én af vores madlavningssøndage, som nærmere er blevet en fast tradition. Vi havde skrevet lidt frem og tilbage, hvad menuen skulle bestå af. Det er ikke fordi, at det er besværligt at blive enige - det er vi ret gode til. Det er nok nærmere svært at begrænse sig, for når to madglade kvinder går i køkkenet, er det som om, at hele rummet hober sig op med madideer.
I skal ikke snydes for at høre, hvad søndagens menu stod på, så her får i lidt mundgodter.
Mini Rösti af rodfrugter
3-4 store kartofler, groft revet
4 jordskokker, groft revet
1/4 knoldselleri, groft revet
1/4 kålrabi, groft revet
1 rødløg, groft revet
1 ½ dl mel
De grove rodfrugter + løg rives på den grove side af rivejernet. Tilsæt æg, mel, salt og peber i blandingen. Du kan evt. komme friske krydderurter i blandingen, hvis dette ønskes.
Varm olie på en pande og lav en prøve rösti for at se om der skal mere salt i, da den kan trække meget salt.
Lun tomatsalat med frisk spinat
1 pose frisk spinat, hakket groft
1 fed hvidløg, skåret i skiver
1 spsk. olie, til stegning
500 g cherrytomater, halverede
250 g frisk mozzarella, i mundrette bider
1 rødløg, skåret i tynde skiver
Spinaten skylles grundigt, og de grove stængler nippes af. Hvidløg skæres i skiver og steges i den varme olie. Kom herefter de groft hakkede spinatblade på panden, indtil det falder sammen. forbered tomater, rødløg og mozzarellaen.
Vi valgte at ligge det i bunden og tomatsalaten og fyldte herefter på med de halve tomater, løg og mozzarella.
1 bdt. dild, finthakket
½ bdt. purløg, finthakket
100 g græsk yoghurt 2%
1 lille fed hvidløg, finthakket
Krydderurterne hakkes fint og blandes i den græske yoghurt. Smages til med hvidløg, salt, peber og sennep. Vi valgte en lidt sød sennep, som gav cremen en mild afrunding.
Dessert var der også tænkt på i denne omgang, og den blev taget godt imod.
2 store æbler befries for kernehuset.
Bag dem ved 175 grader i 30 min
Vores æbler "eksploderede" i ovnen, men det gjorde ikke spor, da saften fra æblet får en karamelliseret struktur, som kun gjorde dem endnu bedre.
250 g gulerødder, fintrevet
3 ½ dl mælk. Vi brugte minimælk
10 hele grønne kardemommefrø
1 lille håndfuld rosiner
1 lille håndfuld smuttede mandler, halveret på langs
Mælk, de fint revet (rives på den fine del af rivejernet) gulerødder og kardemomme koges ind. Mælken skal koges helt væk. Husk at røre i gryden,  så det ikke brænder på. Det tager tid! Herefter steges blandingen i olie på panden med sukker og rosiner. Vores Halwa fik en blød konsistens, men i teorien burde det være blevet mere sprødt. Mandler strøs over og serveres lun.
2 udgaver af Frozen Yoghurt med vanilje og kanel
Frozen yoghurt med vanilje
50 g yoghurt naturel 0,5%
1 - 1 ½ spsk. vanilje pulver (UDEN sukker)
10-20 g agavesirup alt afhængig af, hvor sød du ønsker yoghurten
Frozen yoghurt med kanel
50 g yoghurt naturel 0,5%
½ -1 tsk vanilje pulver (UDEN sukker)
Ingredienserne blandes sammen. Selve proceduren kan godt startes 1 dag før, og tages op i god tid før brug.
Frozen yoghurt, Halwa og eksploderet æble
Indsendt af Unknown kl. 02.30 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Aftensmad, Dessert, Dressing, pålæg, Rodfrugter, Tomater, vegetar, Æbler
lørdag den 16. februar 2013
Home alone Saturday evening - what to do? Jo, vi laver da lige en lille hot ferskensuppe. Denne ret har jeg kigget meget længe efter - hvorfor der skulle gå så længe, inden jeg fik den afprøvet vides ikke. Jeg må dog ærligt indrømme, at jeg har forelsket mig i  denne billige og lækre suppe, som jeg nu vil dele med Jer :-)
Til min ferskensuppe brugte jeg:
2 fed hvidløg hakket
1 stor gulerod i tern
3 ferskner i tern
½-1 rød chili hakket
½-1 dl ferskensaft fra dåsen
1 dl hakket tomater
1 dl Milda creme fine 4 %
1-1½ dl rejer (store eller små, med eller uden skal)
Løg, hvidløg og chili svitses i gryden med lidt olie. Gulerødder og krydderier tilsættes og svitses med. Tilsæt ferskensaft, bouillon, hakket tomater, Milda og dine 3 ferskner i tern, som får lov til at koge med. Lad suppen koge igennem - tilsæt evt. mere væde, hvis dette ønskes - Kom rejerne i retten til sidst og server
Indsendt af Unknown kl. 10.21 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Aftensmad, Chili, Suppe, Tomater
onsdag den 13. februar 2013
Pate med hytteost og grøntsager
Fra tid til anden får jeg simpelthen en ubændig lyst til hytteost;-) samtidig er der temmelig lavvande i madkassen i denne måned så det gælder om at være lidt opfindsom og få tingene til at strække lidt længere. Denne opskrift er inspireret af kokken på mit arbejde, der har lavet den til "smør-selv-dage". Pateen kan spises både kold og varm og jeg bruger den derfor både til frokost på rugbrød, og til aftensmad, lun og med lidt tilbehør. Den kan yderligere varieres i det uendelige, med de grøntsagsrester man har i køleskabet - så lad fantasien få frit spil;-)
Pate med hytteost og grøntsager
ca. 175 g gulerod, groft revet
ca. 150 g porre, fint snittet
ca. 100 g squash, groft revet
1 bundt frisk basilukum (eller anden ynglings krydderurt)
ca. 700 g hytteost
ca. 100 g mel
Skræl, riv og snit grøntsagerne - husk at skylle porrerne godt mellem bladene, så der ikke gemmer sig rester af jord! Herefter blandes alle ingrediensene godt og grundigt. Som regel bruger jeg en rugbrødsform (ca. 1 L), foret med bagepapir, men jeg har også lavet udgaver i silikone cupcake-forme.
Rugbrødsformen pakkes ind i sølvpapir og bages ved 175 grader, i ca. 1 time - hold øje med sølvpapiret, når det løfter sig er pateen bagt i midten. Tag sølvpapiret af og giv pateen lidt ekstra tid, så den får lidt kulør!
Hindbær eddike (fås bla i føtex)
Gulerod og jordskok skrælles. Jeg brugte herefter kartoffelskrælleren til at lave fine lange flager af både gulerod og jordskok. Grøntsagerne kan spises rå eller lige skylles over med kogende vand. Æblet skæres tilsvarende i tynde både, og blandes med gulerod, jordskok, olie og eddike.
Mhhh så er der serveret;-)
Indsendt af Unknown kl. 12.01 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Aftensmad, Frokost, Grøntsager, Hytteost, Pate, pålæg, vegetar
mandag den 11. februar 2013
Lækker mandags madpakke - Salat med hytteost og friske edamame bønner
Det er jo ikke fordi at kødet vælter rundt i køleskabet her i huset, og jeg finder derfor mine protein gennem vegetabilske kilder, som for eksempel linser og bønner, samt gennem æg og mælkeprodukter. Engang imellem bliver jeg noget så træt af at udbløde og koge bønner, der skal ligesom noget mere frisk på banen - og når den trang melde sig tyer jeg til den skønne skønne edamame bønne;-) da jeg for år tilbage blev præsenteret for edamame bønner, var det i forbindelse med at spise sushi, og det eneste sted jeg kunne finde dem til hjemmebrug, var i den kinesiske købmand i København. Heldigvis er de dage forbi, og man kan nu finde poser med frosne edamame bønner i de fleste velassorterede supermarkeder, i går fandt jeg dem på tilbud 2 poser for 30 kr i super brugsen.
Jeg bælger som regel en hel pose ad gangen, og lægger dem i en lufttæt beholder i køleren så jeg har til et par dage. Til denne opskrift har jeg brugt ca. 1/2 pose.
Salat med hytteost og friske edamame bønner:
1/2 ps bælgede Edamame bønner
ca. 3 små Gulerod, groft revet
1/2 Rød peberfrugt, fint snittet
ca. 3 Cherrytomat, skåret i kvarte
ca. 1/10 Rødkål, fint snittet
ca. 2 spsk Hytteost
Læg de frosne edamame bønner i en skål og hæld kogende vand over. Efter 3 minutter hældes vandet fra og bønnerne kan bælges - pas på nallerne, de er varme;-)
Herefter blandede jeg alle ingredienserne sammen, og vupti så er der frokost til i morgen på arbejdet! En god start på en hektisk uge;-)
Indsendt af Unknown kl. 11.05 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Edamame, Frokost, Hytteost, Salat, vegetar
Abonner på: Indlæg (Atom)
Vis hele min profil
Søg i denne blog
Simple tema. Leveret af Blogger.